पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। प्रदेश सरकार औद्योगिक संगठनों की भूमिका बढ़ाने पर विचार करेगी। ताकि वे छोटे उद्यमियों को एप्रूवल समेत तमाम दूसरी औपचारिकताओं के लिए सरकारी दफ्तरों के चक्कर न काटना पड़े। साथ ही दुनियाभर में होने वाले सेमिनार में नॉलेज गेन के लिए जाने वाले छोटे उद्यमियों को भी आर्थिक मदद दी जाएगी।
यह बात प्रदेश सरकार के अतिरिक्त मुख्य सचिव पीके दाश ने कही। वे यहां एसोचैम के आठवें एमएसएमई सम्मेलन में बोल रहे थे। इस अवसर पर प्रदेश के उद्योग मंत्री कैलाश विजयवर्गीय ने कहा कि सरकार लघु और कुटीर उद्यमियों को बढ़ावा देना चाहती है। ताकि ग्रामीण क्षेत्रों में छोटे-मोटे कारोबार के जरिए जीवन यापन कर रहे लोगों का जीवन आसान बन सके। इसलिए प्रदेश सरकार परंपरागत काश्तकारों के तकनीकी उन्नयन पर विशेष ध्यान दे रही है।
इस अवसर प्रदेश के लीड बैंक के महाप्रबंधक उमेश कुमार सिंह ने कहा कि अभी इंजीनियरिंग कॉलेजों में पढऩे वाले अधिकांश छात्र पढ़ाई पूरी करने के बाद नौकरियों की तलाश में लग जाते हैं। बेहतर हो इन्हें उद्यमशीलता की ट्रेनिंग दी जाए। ताकि वे खुद उद्यम स्थापित करके दूसरे लोगों के लिए रोजगार के अवसर पैदा करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn